हमरा सूचित करैत इ परम हर्खक अनुभव भए रहल अछि जे अनचिन्हार आखर द्वारा प्रस्तुत गजल कमला-कोशी-बागमती-महानंदा" सम्मानक ( बाल गजलक लेल )बर्ख 2013 लेल ओस्ताद अमित मिश्र जीक मास जनवरीमे प्रकाशित हुनक बाल गजलकेँ देल जा रहल अछि। हुनका बधाइ। एहि सालक मुख्यचयनकर्ता छलाह ओस्ताद परमेश्वर कापड़ि । हुनका धन्यवाद।
 मैथिली गजलक कहबैका बडैता आशीषजी खूब बेसी चिन्हल-जानल काव्य-पुरुष छथि, एहन रचनाधर्मी मुखपुरुख "अनचिन्हार" कोना भ' सकैछ? गजलके अपन खास प्राविधिक शब्द-भाव होइते अछि । उर्दू-फारसीसँ हिन्दी होइत, गजल मैथिलीक रचनाधर्मी अंगनइ धएने अछि आ शुरुमे ई प्रेम-विछोह, राग-विरोग, हास्य-रोदन, कुन्ठा-संत्रास आदिके गढने-मढने चतरल, पसरल विश्व परिभ्रमण करैत रहल । मैथिलीमे एकर भाव-भंगिमा आ विषय परिदृष्य बेछप रहल अछि । युगीन-सत्य, लोकयथार्थ आ समकालीन सन्दर्भक गुण-वानि आ लेप-रंग लागल अछि । एहनमे कहल जा सकैछ जे मैथिली गजल-संसारक ऐतिहासिकता आ रचनाधर्मीताक अपन खास व्याकरण, परिधि आ परिधान रहल अछि ।
 मैथिली बाल संसारक अपन खास पहचान आ पहुँच रहल अछि । ई बहुत मनभावन, सरस आ मधुर बोल-भासक रहने, बालसंसारमे बहुत प्रचलित रहल अछि । एते होइतो आधुनिक बालगीतक सभटा जड़ि-मूल बाल लोक-भाषा, बाल-मनोविज्ञान आ बालबोध, खेल संचेतना एकरा सङ लागल रहल अछि । इएह कारणे बाते बालगीतक अलग सिद्धान्त ओ व्याकरण खास नहि रहल अछि । बालगजलक रचना परम्परा बहुत एम्हर अस्तित्वमे आएल अछि । ईहो बहुत महत्वपूर्ण सत्य-तथ्य अछि जे बाल गजलक शास्त्रीयता आ सौन्दर्य-विज्ञानक संद्धान्तिक चर्चा-परिचर्चा एतए नहि भेल करैछ । बालगजल लेखनक जे परम्परा प्रचलनमे रहल अछि ओ गजलके अन्भुआर देखा दिखीस' । एहनमे, काव्य विषयक हमरा सन लोथ-भोंथ भकोलके लेल बालगजल विषयपर मुह खोलब, गाल बजाएब होएत । आ अपने चिन्हार होइतो हमरा, अनचिन्हार कहि परिचय देनिहार आशीष अनचिन्हारजी ५टा गजल पठा एहिपर मन्तव्यात्मक विचार देवाक लेल कहिक' दुबिधा, दूमाङिमे ध' देल अछि ।
 प्रेषित गजलपर चर्चा करबासँ पहिने एक दूटा बात आओर अपनेके मन पाड़ि दी । बालपन, नेनपनसँ मातल रहैत अछि । अपूर्व कल्पना शक्ति आ अपन खास भाव-जगत होइत छै । बच्चा गाछ-वृक्षसँ बतिया सकैछ । ओएह बालुएके दालि-भातक भोज खा'-खिया सकैछ । ठेङे लाठीके घोड़ा आ पिढ़ीएके मोटर, पिटने मुसराके बौआ आ लते-कपड़ाके कनिया-वर स' खेलि सकैत अछि । चन्दामामाके खीर-पुरीके भार आ परी-निनियाके झुला मचकीस' रमा' अघा सकैत अछि । एकर प्रत्येक खेल लीलामय होइछ आ रसके हिसाबस' बालगीतमे छौटा रस मात्रे होइछ । सौन्दर्य, विरह, विभत्सादि रसके ओकरा कोनो लेन-देन, माने मतलब नहि रहैछ । ओकर प्रत्येक खेल लीलामय होइछ आ सब खेलके खेल गीत होइत अछि ततबे नहि प्रत्येक वय आ विद्याक गीतके अलग-अलग शब्द भास होइछ । एहि सव कारणे शिशुगीत, बालगीत, बाल खेलगीत आ युवागीत-साहित्य होइत । हमरा जनिते ई सब गजल युवा साहित्यक अन्तरगत अबैत अछि ।
 (बहरे असम, मात्रा क्रम- २१२२-१२२२-२१२२)
(बहरे रमल, मात्रा क्रम १२२२-१२२२-१२२२-१२२२)
जगदानन्द झा 'मनु'
नव रंगमे सजल आँगन लागै "अमित"